钦定古今图书集成/明伦汇编/闺媛典/第269卷 > 皇清二 > 杨宋妻李氏
## 钦定古今图书集成/明伦汇编/闺媛典/第269卷 > 皇清二 > 杨宋妻李氏

按《冀州志》：李氏，庠生杨宋妻，孝子杨先烈母也。归宋二载，宋亡，氏年十九，子仅周岁，即烈也。氏誓以死殉。姑谕之曰：“尔死，吾七十残年，无人依倚，孤儿莫为保全，惧尔之目不瞑也。” 氏泣拜受命，勤纺绩抚子，昼夜劳瘁。子稍长，勉之就学，为名士教孙，皆有成。氏年七十五卒，先烈为庐墓三年。事闻，建坊旌表，仍准入祠，岁致祭焉